google/wiki40b huggingface dataset:
Καβασάκι (πόλη)

Ιστορία

Η περιοχή Καβασάκι ανήκε αρχικά στην επαρχία Μουσάσι. Κατά την περίοδο Έντο, η περιοχή απέκτησε σημαντική πολιτική σημασία ως στάση για ταξιδιώτες της διαδρομής Τοκάιντο μεταξύ Έντο (Τόκιο) και Κιότο. Η πόλη Καβασάκι δημιουργήθηκε την 1 Ιουλίου 1924, ύστερα από την ένωση πολλών χωριών και οικισμών, ενώ έφτασε στο σημερινό της μέγεθος το 1939. Η πόλη καταστράφηκε από αμερικάνικους βομβαρδισμούς κατά τη διάρκεια του Β' Παγκοσμίου Πολέμου, ωστόσο ανέκαμψε γρήγορα. Η πόλη ξεπέρασε τους 500.000 κατοίκους το 1972 και χωρίστηκε σε 5 περιοχές, ενώ αργότερα αυξήθηκαν σε 7.
Ανίτα Έκμπεργκ

Προσωπική ζωή

Η Έκμπεργκ είχε σχέση με τους Τζιάνι Ανιέλι, Μαρτσέλο Μαστρογιάνι, Έρολ Φλιν και τον Φρανκ Σινάτρα, ενώ είχε παντρευτεί δύο φορές: ο πρώτος της σύζυγος ήταν ο ηθοποιός Άντονι Στιλ (1956-1959) και ο δεύτερος ο επίσης ηθοποιός Ρικ Φαν Νούτερ (1963-1975).
Ασβαάλ

Ο Ασβαάλ ήταν βασιλιάς (449-425π.Χ.)  του αρχαίου Κίτιου στην Κύπρο.
Ήταν Φοινικικής καταγωγής και διάδοχος του πατέρα του Βαάλµελεκ Α΄, δεύτερος βασιλιάς της φοινικικής δυναστείας του Κίτιου. Κατά την διάρκεια της βασιλείας του προσάρτησε το Ιδάλιο και ανακηρύχθηκε βασιλιάς Κίτιου και Ιδαλίου. Διάδοχος του ήταν ο γιος του Βαάλµελεκ Β΄.
Παναγιώτης Βουτσινάς

Σύντομο βιογραφικό

Γεννήθηκε στην Καλαμάτα. Μόλις τελείωσε το Γυμνάσιο, σπούδασε Πολιτικός Μηχανικός στο Εθνικό Μετσόβειο Πολυτεχνείο. Την 1η Μαρτίου του έτους 1926 ίδρυσε την Εταιρεία Αγροπόλεων με σκοπό να ανοικοδομήσει τα Βορειοανατολικά Προάστια του Λεκανοπεδίου Αττικής. Το 1ο προάστιο το οποίο ξεκίνησε ν' ανοικοδομεί η συγκεκριμένη ετιαρεία ήταν ο Χολαργός. Εκεί πέρα άλλωστε ήταν και τα γραφεία της σ' ένα παλιό διώροφο κτίριο το οποίο βρισκόταν στη συμνβολή της Λεωφόρου Περικλέους με τη Λεωφόρο Μεσογείων εκεί όπου σήμερα βρίσκεται το Κατάστημα Δαναός. Στις 3 Αυγούστου του έτους 1926 η εταιρεία αυτή κατασκεύασε την πολυτελή διώροφη έπαυλη του Παναγιώτη Βουτσινά στη συμβολή της Λεωφόρου Περικλέους με την οδό Ευριπίδου, η οποία στις 10 Αυγούστου του έτους 1937 μετονομάστηκε τιμητικά σε Οδός Παναγιώτου Βουτσινά απ' το Κοινοτικό Συμβούλιο του Χολαργού. Το Νοέμβριο του έτους 1962 ξεκίνησε η ανέγερση του Καθεδρικού Ιερού Ναού Παναγιάς Φανερωμένης Χολαργού στην ομώνυμη πλατεία στη θέση ενός παλαιού μικρού Ναού ο οποίος κατεδαφίστηκε. Ένας απ' τους Δωρητές αυτού του Νέου Ναού ήταν ο Βουτσινάς. Τον Αυγουστο του έτους 1969 η έπαυλη του Βουτσινά κατεδαφίστηκε και στη θέση της ξεκίνησε να χτίζεται η πολυκατοικία η οποία υπάρχει μέχρι σήμερα. Σε κάποια απ' τα διαμερίσματα της πολυκατοικίας αυτής κατοικούν συγγενείς του Βουτσινά. Ο Παναγιώτης Βουτσινάς πέθανε σε ηλικία 76 ετών στις 8 Δεκεμβρίου του έτους 1975 στο Χολαργό Αττικής.
Γκολφ

Το γκολφ είναι παιχνίδι ολλανδικής καταγωγής (όπου παιζόταν με την ονομασία κολφ), με μεγάλη διάδοση κυρίως στην Αγγλία και την Αμερική. Θεωρείται παιχνίδι της αριστοκρατίας περισσότερο κι από το τένις, επειδή αφενός απαιτεί πολύ χρόνο και αφετέρου τόσο ο εξοπλισμός για το παιχνίδι όσο και η διαμόρφωση των χώρων που αυτό διεξάγεται είναι αρκετά δαπανηρά.

Μυϊκό Σύστημα

Για ένα χτύπημα στο γκολφ γίνεται χρήση μυών στο έπακρο (κυρίως ανορθωτήρων και πλατιών ραχιαίων μυών κατά την περιστροφή), καταπονώντας τον ώμο και τον καρπό. Δυνατότεροι μύες των καρπών μπορούν να αποτρέψουν το «γύρισμα» των καρπών κατά την περιστροφή, ενώ δυνατότεροι ώμοι αυξάνουν τη δύναμη περιστροφής. Αδύναμοι καρποί ενδέχεται να προκαλέσουν καταπόνηση και τραυματισμό στον αγκώνα, ακόμη και στο λαιμό. (Όταν ένας μυς συστέλλεται, τραβάει εξίσου και τα δύο άκρα κι έτσι προκειμένου να υπάρχει κίνηση μονάχα στην μία άκρη ενός μυός, οι υπόλοιποι μύες κινούνται προκειμένου να σταθεροποιήσουν το κόκαλο στο οποίο το άλλο άκρο του μυός είναι δεμένο.) Το Γκολφ είναι μια μοναδική άσκηση που μπορεί να σπάσει τις ισορροπίες του σώματος και απαιτεί ασκήσεις προκειμένου να διατηρούνται οι ισορροπίες των μυών.
Ο διοικητής (ταινία)

Πλοκή

Ο συνταγματάρχης Αντόνιο Καβάλι, προβιβασμένος στρατηγός, πρέπει να αποσυρθεί, αλλά δεν μπορεί να προσαρμοστεί στην πολιτική ζωή, γιατί δεν εγκαταλείπει την στρατιωτική νοοτροπία, ακόμα και στις γειτονικές σχέσεις. Καθώς αισθάνεται άχρηστος, αποφασίζει να ξεκινήσει την εργασία σε ένα γραφείο. Εντωμεταξύ, υποφέρει από ζήλεια προς τη γυναίκα του και ανακαλύπτει ότι εκείνη πληρώνει κρυφά τον μισθό του. Καταλήγει μπλεγμένος σε παράνομες δουλειές ενός μεσιτικoύ γραφείου δύο απατεώνων, που χρησιμοποιώντας το καλό όνομα του στρατηγού προχωρούν σε εξαπάτηση και παραπλάνηση. Στο χείλος για την φυλακη, ο στρατηγός προσπαθεί να αυτοκτονήσει και για να τον βγάλει απο το χάος βρίσκεται ακόμη μια φορά η γυναίκα του.

Παραγωγή

Γυρίστηκε μεταξύ σεπτεμβρίου και οκτωβρίου του 1963, οκτώ εβδομάδες, υπερδιπλάσιο χρονικό διάστημα, σε σύγκριση με τις κανονικές ταινίες του Toto.
Ανακοινώθηκε ως η πρώτη ταινία εξ ολοκλήρου δραματική, και ως η 100η στην οποία έπαιξε, αλλά και οι δύο δηλώσεις ήταν ψευδείς· ήταν, στην πραγματικότητα, η 86η ταινία του ηθοποιού, ο οποίος πριν από αυτην, είχε ήδη παίξει σε  μια ψυχαγωγική ταινία πλήρως δραματική: Η Υβόνη της νύχτας (Yvonne la Nuit )του 1949.
Η είδηση προκαλεί γιορτές και αναγνωρίσεις, o Τοτό λαμβάνει το βραβείο "χρυσή σειρήνα" και τα διεθνή συνέδρια του κινηματογράφου τον αποδέχονται με ένα ατελείωτο χειροκρότημα που δεν τον συγκινεί λίγο, λίγες εβδομάδες μετά ο Λέλο Μπερσάνι του παίρνει συνέντευξη για το κανάλι Tv7 και η Οριάνα Φαλάτσι του παίρνει μια μακροσκελή συνέντευξη για την εφημερίδα "L 'Europeo". Παρ ' όλα αυτά, η ταινία αποδεικνύεται  μια αποτυχία.
Μεταξύ των κομπάρσων εμφανίζεται η ηθοποιός - ερμηνεύτρια φωτορομάντζων Michela Roc.
Ντέιβιντ Τριμπλ

Βιογραφικά στοιχεία

Ο Τριμπλ, γιος του Γουίλιαμ και της Άιβυ Τριμπλ, γεννήθηκε στο Μπάνγκορ της Βόρειας Ιρλανδίας και άρχισε τη σταδιοδρομία του ως καθηγητής της νομικής στο Πανεπιστήμιο Κουήνς στο Μπέλφαστ τη δεκαετία του 1970, οπότε και άρχισε να εμπλέκεται στο ακραίο «Προοδευτικό Ενωτικό Κόμμα Εμπροσθοφυλακής» (VPUP). Εκλέχθηκε στη Συντακτική Συνέλευση της Β. Ιρλανδίας το 1975 και προσχώρησε στο UUP το 1978, μετά τη διάλυση του VPUP. Παραμένοντας στο Πανεπιστήμιο, συνέχισε την ακαδημαϊκή του σταδιοδρομία μέχρι την εκλογή του στη βουλευτική έδρα του Άνω Μπαν. Αφότου εκλέχθηκε, μάλλον απροσδόκητα, αρχηγός του UUP το 1995, διεδραμάτισε αποφασιστικό ρόλο στις διαπραγματεύσεις που οδήγησαν στη Συμφωνία της Μεγάλης Παρασκευής το 1998 και, μαζί με τον Τζων Χιουμ, τιμήθηκε με το Βραβείο Νόμπελ Ειρήνης εκείνη τη χρονιά για τη συμβολή του στην ειρηνευτική διαδικασία στη Βόρεια Ιρλανδία.
Τον Ιούνιο του 2006 ο Τριμπλ αποδέχθηκε την ένταξή του στη Βουλή των Λόρδων, παίρνοντας τον μη κληρονομούμενο τίτλο του «Βαρόνου Τριμπλ του Λισναγκάρβυ» (Lisnagarvey, Κομητεία Άντριμ Β. Ιρλανδίας).
Στις 14 Ιουνίου 2010 ο Τριμπλ ορίσθηκε παρατηρητής στην ειδική ανεξάρτητη ισραηλινή «Εξεταστική Επιτροπή Turkel» για τη διερεύνηση της επιθέσεως κατά της νηοπομπής της Γάζας.

Προσωπική ζωή

Ο πρώτος γάμος του Τριμπλ, με τη Χέδερ Μακόμπ (Heather McComb) τον Αύγουστο του 1968, κατέληξε σε διαζύγιο το 1976. Δεν υπήρξαν τέκνα από αυτόν τον γάμο. Ο Τριμπλ νυμφεύθηκε τον Αύγουστο του 1978 μια πρώην φοιτήτριά του, τη Δάφνη Ελίζαμπεθ Ορ (Daphne Elizabeth Orr, γενν. 1953), με την οποία απέκτησαν δύο γιους και δύο κόρες (Ρίτσαρντ, Βικτόρια, Νίκολας και Σάρα). Η Δάφνη υπήρξε μέλος της «Επιτροπής Ισότητας για τη Β. Ιρλανδία» και αργότερα μέλος της «Επιτροπής Ανθρώπινων Δικαιωμάτων της Β. Ιρλανδίας».
Από τους γιους τους, ο Νίκολας είναι ενεργός στο Ενωτικό Κόμμα του Όλστερ.
Boat Race

Με την ονομασία The Boat Race (προφέρεται «δε μπόατ ρέις»), που σημαίνει «η λεμβοδρομία», φέρεται ο πιο διάσημος αγώνας κωπήλατης λεμβοδρομίας (κωπηλασίας) του κόσμου. Στον αγώνα αυτό συμμετέχουν αντίπαλες αθλητικές ομάδες κωπηλατών των Πανεπιστημίων της Οξφόρδης και του Καίμπριτζ.
 
Πραγματοποιείται κάθε χρόνο την άνοιξη, στον ποταμό Τάμεση στο Λονδίνο.
Ιστορικά ο πρώτος αγώνας "μπόατ ρέις" έγινε στις 10 Ιουνίου 1829 και είχε νικητή την ομάδα της Οξφόρδης. Η διαδρομή είναι 6.779 μ. από το Πάτνεϊ ως το Μορτλέικ. Συμμετέχουν πληρώματα βαρέων βαρών από άνδρες και γυναίκες (η Σούζαν Μπράουν ήταν η πρώτη γυναίκα που πήρε μέρος στον αγώνα το 1981).
To 1927 έγινε για πρώτη φορά και αγώνας γυναικών.
Χαράλαμπος Μάλης

Ο Χαράλαμπος Μάλης ήταν Κύπριος αγωνιστής της Ελληνικής Επανάστασης του 1821 και πολιτευτής του ελεύθερου ελληνικού κράτους.

Βιογραφία

Ο Μάλης καταγόταν από την Κύπρο και προεπαναστατικά ήταν εγκατεστημένος στην Κωνσταντινούπολη όπου εργαζόταν ως δάσκαλος. Τον Οκτώβριο του 1819 μυήθηκε στη Φιλική Εταιρεία από τον Παπαφλέσσα και κατά τα τέλη του 1820 εγκατέλειψε την Κωνσταντινούπολη και κατήλθε στον ελλαδικό χώρο μαζί με τον Πελοποννήσιο αρχιμανδρίτη, του οποίου υπήρξε στενός συνεργάτης.
Κατά την Α' Εθνοσυνέλευση της Επιδαύρου διορίστηκε στη θέση του γενικού γραμματέα του υπουργείου Θρησκείας και του Δικαίου (δικαιοσύνης), υπό τον Ιωσήφ Ανδρούσης, ενώ αναφέρεται ότι δέχτηκε αντί μισθού μια απόδειξη για οφειλόμενο ποσό καθώς το επαναστατικό κράτος αδυνατούσε να τον πληρώσει. Τον Ιούνιο του 1823 ορίστηκε γραμματέας του Ζαΐμη, ο οποίος είχε αναλάβει τη δημιουργία στρατοπέδου κοντά στην οθωμανοκρατούμενη Πάτρα. Τον Αύγουστο του 1824 ολοκλήρωσε την υπηρεσία του στο πλευρό του Ζαΐμη, καταφέρνοντας να διακριθεί για τη συνεισφορά του. Έκτοτε παρέμεινε στην έδρα της επαναστατικής κυβέρνησης στο Ναύπλιο όπου χρησιμοποιήθηκε σε διάφορες κρατικές θέσεις. Μέσω της θέσης του προσπάθησε να πείσει την ελληνική κυβέρνηση να οργανώσει εκστρατεία για την απελευθέρωση της Κύπρου αλλά και να εκμεταλλευτεί προς όφελος της Ελληνικής Επανάστασης, το επαναστατικό κλίμα που επικρατούσε την ίδια περίοδο στον Λίβανο, τελικά όμως αντιτάχτηκε στην οργάνωση της αποτυχημένης εκστρατείας στο Λίβανο που απέβλεπε, μεταξύ άλλων, και στη λεηλασία των παραλίων της Συρίας.
Μετά την απελευθέρωση της Ελλάδας και τη δημιουργία του ελληνικού κράτους, η Επιτροπή Εκδουλεύσεων του Αγώνα κατέταξε τον Χαράλαμπο Μάλη στην τέταρτη τάξη των αγωνιστών και αναγνώρισε στην κόρη του χρηματικό ποσό ύψους 3400 γροσίων.
Ίμρι Ζιβ

The Voice Israel

Το 2012, συμμετείχε στο Ισραηλινό The Voice όπου και πέρασε τα blind auditions, με 2 από τους 4 κριτές να γυρνούν τις καρέκλες τους στο τραγούδι "אהובתי". Αποκλείστηκε ωστόσο στην συνέχεια στα μπατλς.

HaKokhav HaBa

Το HaKokhav HaBa (μεταφράζεται στα αγγλικά The next Star και, στα ελληνικά "Το επόμενο αστέρι") είναι ουσιαστικά η Ισραηλινή έκδοση του Rising Star, και χρησιμοποιείται ως διαδικασία επιλογής για τον καλλιτέχνη που θα εκπροσωπεί το Ισραήλ στον διαγωνισμό. Ο Imri Ziv συμμετείχε στις οντισιόν (ακροάσεις) και με το τραγούδι "The Edge of Glory" της Lady Gaga κέρδισε ποσοστό των 93 %. 
Έφτασε ως τον τελικό της 13ης Φεβρουαρίου 2017, όπου και με το τραγούδι "Halo" της Μπιγιονσέ κέρδισε το 78% του κοινού και την έγκριση των 4 κριτών. Στην συνέχεια με το "Because of You" της Κέλλυ Κλάρκσον κέρδισε τον διαγωνισμό με ποσοστό 74%. Ο Imri αποδέχτηκε να εκπροσωπήσει την χώρα στην Γιουροβίζιον 2017. Το τραγούδι του που αποκαλύφθηκε αργότερα το "I Feel Alive" κατέλαβε την 23η θέση.
Μαλίκ Σαχ (σουλτάνος του Ρουμ)

Βιογραφία

Ήταν πρωτότοκος γιος του σουλτάνου Κιλίτζ Αρσλάν. Η ακριβής ημερομηνία της γέννησής του δεν είναι γνωστή, αλλά πιθανολογείται ως χρονιά το 1096. Μετά το θάνατο του πατέρα στην εκστρατεία της Μοσούλης, ο Μαλίκ Σαχ αιχμαλωτίστηκε από τον σουλτάνο Μουχάμαντ Α΄ Ταπάρ της Σελτζουκικής Αυτοκρατορίας και κρατήθηκε φυλακισμένος στο Ισπαχάν. Το 1110 απέδρασε και ξεκίνησε προσπάθεια ανασύστασης του σελτζουκικού κράτους του Ρουμ, κάνοντας πρωτεύουσα το Ικόνιο και επιχειρώντας να ανακαταλάβει εδάφη, που κατείχε η Βυζαντινή Αυτοκρατορία.  
Οι Σελτζούκοι, μετά από πολλές ήττες κατά τη διάρκεια της Α΄ Σταυροφορίας, είχαν αποδυναμωθεί. Ο Αλέξιος Α΄ Κομνηνός, που είχε εξασφαλίσει από το 1108 τη βυζαντινή κυριαρχία στα εδάφη της Μικρής Αρμενίας στην Κιλικία, οργάνωσε εκστρατεία εναντίον του σουλτάνου Μαλίκ Σαχ και τον νίκησε επανειλημμένα. Ο σουλτάνος δήλωσε υποταγή, φιλώντας το γόνατο του Βυζαντινού αυτοκράτορα. Επίσης, εξαναγκάστηκε να υπογράψει συνθήκη ειρήνης, αναγνωρίζοντας την επιστροφή στη Βυζαντινή Αυτοκρατορία όσων εδαφών κατείχαν οι Σελτζούκοι από τότε που ο Ρωμανός Δ΄ Διογένης είχε ηττηθεί, δηλαδή σχεδόν όλη τη Μικρά Ασία.
Το 1117 ο Μαλίκ Σαχ δολοφονήθηκε από τον αδελφό του Μεσούντ Α΄, με αποτέλεσμα η συνθήκη να μην ισχύσει. Σύμφωνα με την Άννα Κομνηνή, ο Μαλίκ Σαχ (Σαϊσάν) βρισκόταν με τον αυτοκράτορα Αλέξιο Α΄, έχοντας συνομολογήσει την ειρήνη, όταν έφτασε μια είδηση για εναντίον του συνωμοσία από το νόθο αδελφό του, Μασούντ, και μερικούς αξιωματούχους στο Ικόνιο. Ο σουλτάνος αποφάσισε να αναχωρήσει αμέσως, παρά τη συμβουλή του Βυζαντινού αυτοκράτορα να παραμείνει εκεί μέχρι να έχει καλύτερη πληροφόρηση και να προετοιμαστεί κατάλληλα. Απέρριψε, επίσης, πρόταση να τον συνοδεύσει Βυζαντινή φρουρά, για την προστασία του από τους συνωμότες. Ο Μαλίκ Σαχ -σύμφωνα πάντα με τη διήγηση της Κομνηνής- συνελήφθη από τους συνομώτες (1116), αρχικά τυφλώθηκε και κατόπιν στραγγαλίστηκε (1117).
Διάταση

Γενικά ο όρος διάταση σημαίνει στη Φυσική η κατ΄ ενάντια τάση, κοινώς: τέντωμα. Ο όρος αυτός χρησιμοποιείται ιδιαίτερα στη ναυτική τέχνη αλλά και στην Ιατρική (Παθολογία).
Different Stages

CD 1

1. Dreamline (Lee, Lifeson, Peart) - 5:34

2. Limelight (Lee, Lifeson, Peart) - 4:32

3. Driven (Lee, Lifeson, Peart) - 5:16

4. Bravado (Lee, Lifeson, Peart) - 6:23

5. Animate (Lee, Lifeson, Peart) - 6:29

6. Show Don't Tell (Lee, Lifeson, Peart) - 5:29

7. The Trees (Lee, Lifeson, Peart) - 5:28

8. Nobody's Hero (Lee, Lifeson, Peart) - 5:01

9. Closer to the Heart (Lee, Lifeson, Peart, Talbot) - 5:13

10. 2112: Overture (Lee, Lifeson, Peart) - 4:35

11. 2112: The Temples of Syrinx (Lee, Lifeson, Peart) - 2:22

12. 2112: Discovery (Lee, Lifeson, Peart) - 4:19

13. 2112: Presentation (Lee, Lifeson, Peart) - 3:42

14. 2112: Oracle: The Dream (Lee, Lifeson, Peart) - 1:51

15. 2112: Soliloquy (Lee, Lifeson, Peart) - 2:10

16. 2112: Grand Finale (Lee, Lifeson, Peart) - 2:37

CD 2

1. Test for Echo (Lee, Lifeson, Peart, Pye Dubois) - 6:15

2. The Analog Kid (Lee, Lifeson, Peart) - 5:14

3. Freewill (Lee, Lifeson, Peart) - 5:36

4. Roll the Bones (Lee, Lifeson, Peart) - 5:58

5. Stick It Out (Lee, Lifeson, Peart) - 4:42

6. Resist (Lee, Lifeson, Peart) - 4:27

7. Leave That Thing Alone (Lee, Lifeson) - 4:46

8. The Rhythm Method - 1997 (Peart) - 8:19

9. Natural Science (Lee, Lifeson, Peart, Talbot) - 8:05

10. Force Ten (Lee, Lifeson, Peart, Pye Dubois) - 4:54

11. The Spirit of Radio (Lee, Lifeson, Peart) - 4:47

12. Tom Sawyer (Lee, Lifeson, Peart, Pye Dubois) - 5:18

13. YYZ (Lee, Peart) - 5:25

CD 3

1. Bastille Day (Lee, Lifeson, Peart) - 5:07

2. By-Tor & The Snow Dog (Lee, Lifeson, Peart) - 4:59

3. Xanadu (Lee, Lifeson, Peart) - 12:32

4. A Farewell to Kings (Lee, Lifeson, Peart) - 5:53

5. Something for Nothing (Lee, Peart) - 4:01

6. Cygnus X-1 (Lee, Lifeson, Peart) - 10:23

7. Anthem (Lee, Lifeson, Peart) - 4:47

8. Working Man (Lee, Lifeson) - 4:00

9. Fly by Night (Lee, Peart) - 2:04

10. In the Mood (Lee) - 3:34

11. Cinderella Man (Lee, Lifeson) - 5:09

Βραβεία

Different Stages (άλμπουμ)
Ηνωμένες Πολιτείες (RIAA Certification): Χρυσός 
Καναδάς (CRIA Certification): Πλατινένιος
Κάμελοτ

Γραπτά κείμενα

Το Κάμελοτ εμφανίζεται για πρώτη φορά στο έργο Λάνσελοτ του Chrétien de Troyes, αν και προγενέστερα στο έργο του Τζέφρεϊ του Μονμάουθ Historia Regum Britanniae εμφανίζεται ως Caerleon. Συγγραφείς του 13ου αιώνα περιγράφουν ένα ποτάμι, ένα δάσος και μια πεδιάδα. Το Κάμελοτ περιβάλλεται κι από μια θρησκευτική αύρα, αφού εκεί λαμβάνουν το χρίσμα οι Ιππότες κι από εκεί ξεκινούν την Αναζήτηση για το Άγιο Δισκοπότηρο. Η τοποθεσία όμως αυτού του μυθικού βασιλείου παραμένει σχεδόν άγνωστη. Ο Τόμας Μάλορι πιστεύει ότι πρόκειται για την περιοχή του Γουίντσεστερ, μάλλον επηρεασμένος από την ύπαρξη της Στρογγυλής Τράπεζας του Γουίντσεστερ, μιας κατασκευής του 13ου αιώνα που, στον καιρό του Μάλορι, θεωρούνταν από πολλούς ως η αυθεντική Στρογγυλή Τράπεζα. Σύμφωνα με άλλους, το Κάμελοτ βρισκόταν στην περιοχή του Κάμελφορντ στην Κορνουάλη, νότια της περιοχής που ο Geoffrey of Monmouth αναφέρει σαν την τελευταία μάχη του Βασιλιά Αρθούρου.
Πολ Στάμετς

Έρευνα

Ο Στάμετς είναι στη συντακτική επιτροπή του International Journal of Medicinal Mushrooms. Είναι σύμβουλος του Προγράμματος Ολοκληρωμένης Ιατρικής στο Πανεπιστήμιο της Αριζόνα, στο Κολέγιο της Ιατρικής. Είναι, επίσης, ενεργός στην έρευνα για τις φαρμακευτικές ιδιότητες των μανιταριών και συμμετέχει σε δύο κλινικές μελέτες σχετικές με τον καρκίνο και τις θεραπείες του HIV με τη χρήση μανιταριών ως συμπληρωματική θεραπεία. Κέρδισε 9 διπλώματα ευρεσιτεχνίας σχετικά με την αντι-ιικές, παρασιτοκτόνες, και βιοθεραπευτικές ιδιότητες του μυκηλίου των μανιταριών. Το έργο του έχει χαρακτηριστεί πρωτοποριακό και ο ίδιος οραματιστής. Ένθερμος υποστηρικτής της διατήρησης της βιοποικιλότητας, ο Στάμετς υποστηρίζει την έρευνα σχετικά με τον ρόλο των μανιταριών στην οικολογική αποκατάσταση. Επίσης, ανακάλυψε τέσσερα νέα είδη μανιταριών. Ο ίδιος είναι υπέρμαχος της αεικαλλιέργειας και θεωρεί την καλλιέργεια των μανιταριών πολύτιμη, αλλά αναξιοποίητη πτυχή της αεικαλλιέργειας. Είναι κορυφαίος ερευνητής για τη χρήση των μανιταριών στο βιοαποκατάσταση, όπου χρησιμοποιεί τους όρους μυκοαποκατάσταση και μυκοφιλτράρισμα.

Αναγνώριση

Ο Στάμετς έλαβε το βραβείο «Bioneers Award» από το The Collective Heritage Institute το 1998, όπως επίσης το βραβείο «Founder of a New Northwest Award» από το Pacific Rim Association of Resource Conservation and Development Councils το 1999. Κατονομάστηκε ως ένας από τους «50 οραματιστές που Αλλάζουν τον Κόσμο» από το περιοδικό Utne, στο τεύχος Νοεμβρίου Δεκεμβρίου 2008. Τον Φεβρουάριο του 2010, ο Στάμετς έλαβε το President’s Award από την Εταιρεία Οικολογικής Αποκατάστασης: Βορειοδυτικό Παράρτημα, σε αναγνώριση τη συνεισφοράς του στην Οικολογική Αποκατάσταση. Το έργο του παρουσιάστηκε στο ντοκιμαντέρ The 11th Hour. Επίσης το έργο του αναφέρεται στα οικολογικά ντοκιμαντέρ Dirt! The Movie[12] και 2012: Time for Change.
Το 2008 έδωσε μια διάλεξη στο συνέδριο TED: «Paul Stamets on 6 Ways Mushrooms Can Save the World», η οποία απέσπασε ευνοϊκή κριτική.
Τον Οκτώβριο του 2011, έδωσε διάλεξη στο TEDMED με τίτλο «Είναι ο κόσμος έτοιμος για ένα Ιατρικό Μυστηριακό Ταξίδι στα Μανιτάρια;».
Στις 30 Ιουνίου, 2012, έλαβε τιμητικό Διδακτορικό Επιστημών (D.Sc.) από το National College of Natural Medicine, στο Πόρτλαντ του Όρεγκον.
Τον Ιανουάριο του 2014, έλαβε το Βραβείο «Contributions to Amateur Mycology» από τη Βορειομερικανική Μυκολογική Εταιρεία.
Στις 10 Ιουνίου, 2014, ο Στάμετς ως Πρεσβευτής Εφευρέσεων από την Αμερικανική Εταιρεία για την Πρόοδο της Επιστήμης (American Association for the Advancement of Science – AAAS).
Στις 15 Ιουλίου, 2015, ο Στάμετς έγινε ο πρώτος αποδέκτης του βραβείου «Gordon and Tina Wasson Award» της Μυκολογικής Εταιρείας της Αμερικής. Το βραβείο προορίζεται για την «αναγνώριση ατόμων με μη παραδοσιακή ακαδημαϊκή εκπαίδευση, για την εξέχουσα συνεισφορά τους στον τομέα της μυκητολογίας, ή για την αναγνώριση ατόμων που μετέδωσαν σημαντική επιστημονική ή αισθητική γνώση για τα μανιτάρια στο ευρύ κοινό».
Σουόνσι

Ιστορία

Τα αρχαιολογικά ευρήματα στο Σουόνσι περιορίζονται στην περιοχή της χερσονήσου Γκόουερ, και περιλαμβάνουν αντικείμενα από τη Λίθινη Εποχή την Εποχή του Χαλκού, και η Εποχή του Σιδήρου. Οι Ρωμαίοι πέρασαν από την περιοχή, όπως και οι Βίκινγκς.
Το Σουόνσι πιστεύεται ότι αναπτύχθηκε αρχικά ως σημείο εμπορικών συναλλαγών των Βίκινγκς που πιστεύεται ότι είναι αυτοί που ονόμασαν την περιοχή Σουόνσι.
Η αρχαιότερη γνωστή μορφή του σύγχρονου ονόματος είναι Sweynesse, το οποίο χρησιμοποιήθηκε κατά το πρώτο χάρτη που εμφανίζεται κάποια στιγμή μεταξύ 1158-1184 από τον Γουίλιαμ Ντε Νιούμπεργκ, 3ου κόμη του Γουάργουικ. Ο χάρτης έδωσε στο Σουόνσι την ιδιότητα του δήμου. Ένας δεύτερος χάρτης χορηγήθηκε το 1215 από τον βασιλιά Ιωάννη. Σε αυτόν τον χάρτη το όνομα εμφανίζεται ως Sweyneshe.
Τυπικό της Μονής Χιλανδαρίου

Το Τυπικό της Μονής Χιλανδαρίου (σερβικά : Хиландарски типик), είναι ένα μεσαιωνικό έγγραφο σε περγαμηνή. Συντάχθηκε από τον Άγιο Σάββα το 1200. 
Το έγγραφο καθορίζει τους μοναστικούς κανόνες και την ζωή στο μοναστήρι, καθώς και την οργάνωση της μοναστικής διοίκησης.Είναι γραμμένο στην παράδοση του προλόγου του τυπικού της Οικουμενικής Μονής της Παναγίας Μπλαγκοτελίσε.
Δεν σώζεται το πρωτότυπο αλλά ένα πρώιμο αντίγραφο του εντύπου κώδικα που βρίσκεαι σήμερα στην μονή Χιλανδαρίου στο Άγιο Όρος και πιθανότατα χρονολογείται από τον 13ο αιώνα.
Γκουαγιότα

Γκουαγιότα (ισπανικά: Guayota) στην Μυθολογία των Γουάντσε ήταν ο διάβολος, ο κακός βασιλιάς. Ήταν ο βασιλιάς των κακών πνευμάτων και ο  αιώνιος αντίπαλος του Ατσαμάν, του υπέρτατου θεού.
Σύμφωνα με τις πεποιθήσεις των Γουάντσε ζούσε κλειδωμένος μέσα στο ηφαίστειο Τέιδε της Τενερίφης. Αυτό συνέβη επειδή μια μέρα τόλμησε να απαγάγει τον θεό του ήλιου Μαχέκ, βυθίζοντας τον κόσμο στο σκοτάδι. Οι άνθρωποι ζήτησαν βοήθεια από τον θεό του ουρανού, τον υπέρτατο θεό Ατσαμάν, ο οποίος απελευθέρωσε τον Μαχέκ από την αιχμαλωσία και φυλάκισε τον  Γκουαγιότα  μέσα στο ηφαίστειο Τέιδε.
Μπίλι Μακένζι

Βιογραφία

Γεννήθηκε και μεγάλωσε στη πόλη του Νταντί στην οδό Park Avenue της περιοχής Stobswell. Πήγε στο δημοτικό σχολείο St Mary's Forebank και στο γυμνάσιο St Michael's. Στα δεκαέξι του έζησε έναν τρόπο ζωής σαν νομάς στην Νέα Ζηλανδία και στα δεκαεφτά του ταξίδεψε στις Ηνωμένες πολιτείες. Εκεί παντρεύτηκε την χλόη Ντάμαρ κουνιάδα της θείας του Βερόνικα. Όπως είπε ο Μακένζι αργότερα αυτός ο γάμος έγινε για να του αποτραπεί η απέλαση και να μπορέσει να τραγουδήσει στη γκόσπελ χορωδία της Νέας Ορλεάνης. Την άφησε μετά από τρεις μήνες και επέστρεψε στη γενέτειρά του, οι δυο τους δεν ξανασυναντήθηκαν.
Στις 22 Ιανουαρίου 1997 βρέθηκε νεκρός μετά από υπερβολική δόση παρακεταμόλης και συνταγογραφούμενων φαρμάκων στον κήπο του σπιτιού του πατέρα του στη πόλη του Auchterhouse της Σκωτίας. Ο θάνατός του οφείλεται σε αυτοκτονία. Η κατάθλιψη και ο θάνατος της μητέρας του πιστεύεται ότι συνέβαλαν γι' αυτό.
Το 2009, 9 με 27 Ιουνίου το θέατρο Dundee Repertory της γενέτειράς του ως ελάχιστο φόρο τιμής στον Μακένζι ανεβάζει ένα θεατρικό έργο που είχε τίτλο Balgay Hill. Αφηγούνταν την ιστορία της ζωής του μέσα από τα μάτια τεσσάρων φανταστικών χαρακτήρων. Ο τίτλος του έργου προέρχεται από το όνομα του νεκροταφείου του Νταντί, όπου ο Μακένζι κηδεύτηκε.
Ιωάννης της Δανίας (1583-1602)

Βιογραφία

Ήταν ο τρίτος γιος του Φρειδερίκου Β΄ της Δανίας & Νορβηγίας και της Σοφίας, κόρης του Ούλριχ δούκα του Μεκλεμβούργου. Μεγαλύτεροι αδελφοί του ήταν ο Χριστιανός Δ΄ και ο Ούλρικ.
Ως γιος του βασιλιά της Δανίας έφερε τον τίτλο του πρίγκιπα του Σλέσβιχ & Χόλσταϊν. Το 1602 μετέβη στη Ρωσία για να νυμφευτεί την Ξένια Γκοντούνοβ, κόρη του Μπορίς αυτοκράτορα της Ρωσίας. Όμως ασθένησε και απεβίωσε. Ο γάμος δεν πρόλαβε να γίνει. Ο Ιωάννης ήταν 19 ετών. Το συμβάν αναφέρεται στο δραματικό έργο του Αλεξάντερ Πούσκιν Μπορίς Γκοντονόφ και στην ομώνυμη όπερα του Μοντέστ Μουσόργκσκι, που βασίστηκε σε αυτό.